P ' eo bet skrivet ar brezhoneg abaoe kantvedoù ( sellet ouzh dornskrid Leyden ) eo bet desket en ur mod pe unan all , ar mod evit deskiñ a c ' hell bezañ ur deskadurezh vrezhonek , nemet ma vez treuzkaset ar yezh dre hantererezh ur yezh all . N ' ouzer ket kalz a dra war ar pezh a zo bet graet er Grennamzer , daoust ma weler e veze tud gouest da sevel barzhonegoù evel Ivoned Omnez war - dro kreiz ar XIVvet kantved . Treuskaset eo bet ar yezh skrivet d ' ar re o deus savet pezhioù - c ' hoariva e brezhoneg - krenn , met n ' ouzer ket ha desket o doa ar yezh dre al latin pe dre ar galleg . Erfin , ne oa bet savet un deskadurezh hollvrezhonek a - raok 1942 er skol evit ar vugale renet e Plistin ( Treger - Aodoù - an - Arvor ) gant Yann Kerlann .